Banegårdspladsen skal lukkes for gennemkørende trafik, men det skal fortsat være muligt at komme helt ind til Aarhus H i bil og taxa foreslås det i en mobilitetsplan, der nu er i høring.

Annonce

AARHUS: Området omkring Banegårdspladsen og Park Allé skal i højere grad reserveres til kollektiv transport, og der skal lukkes for gennemkørende biltrafik. Det fremgår af oplægget til mobilitetsplan for midtbyen, byrådet har sendt ud i offentlig høring. Med oplægget støver kommunen en 16 år gammel plan for Banegårdspladsen af. For allerede i 2001 foreslog den daværende stadsarkitekt at lave en helhedsplan med stort set de samme tanker for Banegårdspladsen. Teknik og Miljø foreslår fortsat, at der kan skabes en grøn plads, hvor århusianerne kan omstige mellem busser og en ny etape af letbanen. Samtidig skal pladsen lukkes for gennemkørsel for biler for at begrænse den gennemkørende trafik i midtbyen. Det vil samtidig give en større plads med mulighed for at slå sig ned.

Banegårdspladsen i Aarhus skal i fremtiden lukkes for gennemkørsel for biler. Dog skal bilister have adgang til og fra Aarhus H, lyder det i mobilitetsplanen. Det er 16 år siden forslaget først dukkede op. Foto: Søren Willumsen

Annonce

"Flot arkitektur"

- Banegårdspladsen er en stor plads omgivet af noget af byens måske flotteste arkitektur. Og på siden, hvor Ryesgade starter, er der sol det meste af dagen, som kunne udnyttes til en flot plads med mulighed for udeservering, forklarer rådmand for Teknik og Miljø, Kristian Würtz (S). Rådmanden peger på, at helhedsplanen skal ses i tæt sammenhæng med ombygningen af Aarhus H til elektriske tog og med anden etape af letbanen, der skal køre på Banegårdspladsen. Derfor er tidshorisonten for en ny banegårdsplads også lidt længere, fordi anden etape af letbanen tidligst kommer i 2025. Men noget af ændringen vil man formentlig kunne starte tidligere.

Sådan kan det komme til at se ud, hvis man ensretter Park Allé og lukker for gennemkørende trafik ved Banegårdspladsen.

Annonce

Biler helt frem til Aarhus H

I forslaget til mobilitetsplan beskrives det også, hvordan Park Allé skal ensrettes i retning mod Banegårdspladsen, som det fremgår af kortet. Det skal ske for at give plads til letbanen. - Der vil fortsat være mulighed for i bil og taxa at køre helt frem til banegården for at sætte passagerer af eller hente dem ved toget, understreger Kristian Würtz. Ifølge Teknik og Miljø passerer der i området ved banegården og i Park Allé tre til fire gange så mange fodgængere, cyklister og mennesker med kollektiv transport som mennesker i bil. Og fremover skal disse transportformer bære en større del af den samlede transport i midtbyen, lyder visionen.

Annonce

Nye belægning og træer